Kuldīgā

APSTIPRINĀTI

ar Kuldīgas novada domes
\_\_\_.\_\_\_.2024. sēdes
lēmumu (prot. Nr. \_\_\_, p. \_\_\_.)

Kuldīgas novada domes saistošie noteikumi Nr. \_\_\_\_

**“Grozījumi Kuldīgas novada saistošajos noteikumos Nr. KNP/2021/12**

**“Par sociālajiem pakalpojumiem Kuldīgas novadā””**

 *Izdoti saskaņā ar Sociālo pakalpojumu un
sociālās palīdzības likuma 3. panta otro un trešo daļu,
Invaliditātes likuma 12. panta 6.2 daļu,
Ministru kabineta 27.05.2003. noteikumu Nr. 275
“Sociālās aprūpes un sociālās rehabilitācijas
pakalpojumu samaksas kārtība un kārtība,
kādā pakalpojuma izmaksas tiek segtas
no pašvaldības budžeta” 6. punktu,
Ministru kabineta 02.04.2019. noteikumu Nr. 138
“Noteikumi par sociālo pakalpojumu saņemšanu” 32. punktu,
Ministru kabineta 04.12.2007. noteikumu Nr. 829
“Noteikumi par dienas centru, grupu māju (dzīvokļu) un
pusceļa māju izveidošanas un uzturēšanas izdevumu
līdzfinansēšanu” 26. punktu
(Grozīts ar Kuldīgas novada domes 25.08.2022.*

*saistošajiem noteikumiem Nr. KNP/2022/25)*

1. Izdarīt Kuldīgas novada domes 28.10.2021. saistošajos noteikumos Nr. KNP/2021/12 “Par sociālajiem pakalpojumiem Kuldīgas novadā” (Latvijas Vēstnesis, 2021. Nr. 250) (turpmāk – saistošie noteikumi) šādus grozījumus:
	1. Izteikt saistošo noteikumu 7. punktu šādā redakcijā:

“7. Ģimenes asistenta pakalpojums tiek sniegts, lai nodrošinātu atbalstu ģimenēm ar bērniem, personām ar garīga rakstura traucējumiem, pilngadību sasniegušiem bāreņiem un bez vecāku gādības palikušiem bērniem pēc ārpusģimenes aprūpes beigšanās, kuru spējas sociāli funkcionēt vai iekļauties sabiedrībā dažādu sociālu, garīgu, fizisku traucējumu dēļ ir apgrūtinātas.”

* 1. Izteikt saistošo noteikumu 8. punktu šādā redakcijā:

“8. Pakalpojuma ietvaros tiek veicināta un atbalstīta sociālo, bērna aprūpes un mājsaimniecības vadīšanas prasmju apguve, pilnveide, apgūto un pilnveidoto prasmju nostiprināšana, nodrošinot individuālu konsultatīvu, praktisku, izglītojošu, asistējošu un emocionālu atbalstu dzīvesvietā un apkārtējā vidē.”

* 1. Svītrot saistošo noteikumu 12. punktā vārdus “(psihologs, logopēds, fizioterapeits, ergoterapeits, mākslas terapeits, jurists u.c. speciālists)”.
	2. Aizstāt saistošo noteikumu 46. punktā ciparu “10” ar ciparu “25”.
	3. Svītrot saistošo noteikumu 46. punktā teikumu “Līdzmaksājums nav jāveic personām no trūcīgām un maznodrošinātām mājsaimniecībām.”
	4. Papildināt saistošos noteikumus ar 46.1 punktu šādā redakcijā:

“46.1 Personai, kurai izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību un piešķirts pabalsts personai ar invaliditāti, kurai nepieciešama kopšana, pakalpojuma saņemšanai jāmaksā līdzmaksājums 50 % apmērā no piešķirtā pabalsta personai ar invaliditāti, kurai nepieciešama kopšana, bet ne vairāk kā pilna pakalpojuma maksa.”

* 1. Papildināt saistošos noteikumus ar 46.2 punktu šādā redakcijā:

“68.2 No samaksas par pakalpojumu ir atbrīvota persona, kurai piešķirts trūcīgas vai maznodrošinātas mājsaimniecības statuss – uz trūcīgas vai maznodrošinātas mājsaimniecības statusa laiku.”

* 1. Svītrot saistošo noteikumu 49. punktu.
	2. Svītrot saistošo noteikumu 50. punktā vārdu “mājās”.
	3. Aizstāt saistošo noteikumu 51. punktā ciparu “15” ar ciparu “25”.
	4. Izteikt saistošo noteikumu 52. punktu šādā redakcijā:

“52. No samaksas par pakalpojumu ir atbrīvota persona, kurai piešķirts trūcīgas vai maznodrošinātas mājsaimniecības statuss – uz trūcīgas vai maznodrošinātas mājsaimniecības statusa laiku.”

* 1. Papildināt saistošos noteikumus ar 53.1 punktu šādā redakcijā:

“53.1 Pakalpojuma sniegšanas nepieciešamību pārvērtē pēc vajadzības, pamatojoties uz pakalpojuma sniedzēja vai pakalpojuma saņēmēja sniegto informāciju par personas funkcionālo spēju izmaiņām. Lai veiktu pārvērtēšanu, Sociālajā dienestā jāiesniedz ģimenes ārsta izziņa par personas veselības stāvokli, tai skaitā, personas funkcionālo traucējumu veidu un normatīvajos aktos noteikto medicīnisko kontrindikāciju neesību. Sociālais dienests atkārtoti veic personas fizisko un garīgo spēju izvērtējumu, nosakot nepieciešamo aprūpes līmeni un vajadzības gadījumā pieņem lēmumu par aprūpes līmeņa maiņu vai pakalpojuma atcelšanu.”

* 1. Izteikt saistošo noteikumu 56. punktu šādā redakcijā:

“56. Drošības pogas pakalpojums tiek sniegts, lai nodrošinātu attālinātu personas diennakts uzraudzību, informatīvu atbalstu un palīdzību ar saziņas sistēmu Drošības poga, personai, kurai vecuma vai funkcionālo traucējumu dēļ pastāv risks nonākt bezpalīdzības stāvoklī.”

* 1. Izteikt saistošo noteikumu 57. punktu šādā redakcijā:

“57. Pakalpojumu pieprasa un saņem persona, kurai saskaņā ar Ministru kabineta noteikumiem veikts fizisko un garīgo spēju izvērtējums, nosakot nepieciešamo aprūpes līmeni.”

* 1. Papildināt saistošos noteikumus ar 57.1 punktu šādā redakcijā:

“57.1 Pakalpojuma saņemšanai personai jāmaksā līdzmaksājums 25 % apmērā no pilnas maksas par pakalpojumu.”

* 1. Papildināt saistošos noteikumus ar 57.2 punktu šādā redakcijā:

“57.2 No samaksas par pakalpojumu ir atbrīvota persona, kurai piešķirts trūcīgas vai maznodrošinātas mājsaimniecības statuss – uz trūcīgas vai maznodrošinātas mājsaimniecības statusa laiku.”

* 1. Papildināt saistošos noteikumus ar 84.1 punktu šādā redakcijā:

“84.1 Pakalpojumu piešķir uz laiku līdz 6 mēnešiem.”

* 1. Izteikt saistošo noteikumu 104. punktu šādā redakcijā:

“104. Tiesības saņemt pašvaldības finansētu pakalpojumu ir personai:

104.1. kurai nav likumisko apgādnieku vai apgādnieks ir persona, kurai piešķirts trūcīgas vai maznodrošinātas mājsaimniecības statuss – uz trūcīgas vai maznodrošinātas mājsaimniecības statusa laiku;

104.2. kura pati vai kuras likumiskie apgādnieki, pamatojoties uz Ministru kabineta noteikumos noteiktā kārtībā veiktu mājsaimniecības materiālās situācijas izvērtējumu, atbrīvoti no pienākuma veikt samaksu par pakalpojumu;

104.3. kura nav noslēgusi uztura līgumu (tiek vērtēts uztura līguma saturs saskaņā ar saistošo noteikumu 112.10. apakšpunktu);

104.4. kura pēdējo 24 mēnešu laikā pirms pakalpojuma pieprasīšanas nav noslēgusi sev piederoša nekustamā īpašuma dāvinājuma līgumu;

104.5. kuras īpašumā nav vairāk nekā viens nekustamais īpašums.”

* 1. Papildināt saistošo noteikumu 108. punktu aiz vārdiem “Pakalpojumu piešķir” ar vārdiem “uz laiku līdz 12 mēnešiem”.
	2. Papildināt saistošos noteikumus ar 124. punktu šādā redakcijā:

“124. Personas, kuras sasniegušas 90 gadu vecumu un kurām līdz Kuldīgas novada domes \_\_.\_\_.2024. saistošo noteikumu Nr. \_\_\_ “Grozījumi Kuldīgas novada saistošajos noteikumos Nr. KNP/2021/12 “Par sociālajiem pakalpojumiem Kuldīgas novadā”” spēkā stāšanās dienai piešķirts aprūpes mājās pakalpojums pilngadīgām personām, nosakot atbrīvojumu no samaksas par pakalpojumu, atbrīvojums no samaksas par pakalpojumu saglabājas, ja pakalpojuma sniegšanas nepieciešamības pārvērtēšanas rezultātā netiek noteikts cits aprūpes mājās līmenis.”

1. Saistošie noteikumi stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”.

Kuldīgas novada domes priekšsēdētāja I. Astaševska